Gleðilega hátíð og gott jólafrí kæru lesendur . Ég er að njóta þess aðeins of vel að hafa fengið nokkra kærkomna frídaga eftir langa vinnutörn og þurfti að þurrka smá ryk af tölvunni & samfélagsmiðlum í morgun sem hefur legið nánast ósnert síðan á Þorláksmessu , ó svo ljúft . Dagurinn fór í örlítinn undirbúning fyrir komandi mánuði og bókhaldsvinnu . Ég er loksins að koma mér í gírinn fyrir upphaf á nýju ári , ný markmið og ný verkefni og er svo sannarlega spennt að deila með ykkur nokkrum skemmtilegum fréttum . Ég vona að þið hafið átt ljúft frí ♡ Á stofuborðinu má sjá nokkra nýja muni , en ég keypti mér Finnsdóttir englaspilið fyrir jól eftir að hafa hugsað mikið um þennan fallega íkornakertastjaka . Einnig urðu langþráðir Fólk Reykjavík marmarkertastjakar loksins mínir um jólin , dásamleg hönnun sem hafði setið lengi á óskalistanum og þið eflaust orðið vör við . Þennan djúsí jólavönd fékk ég svo í gjöf frá Blómstru sem er blómaáskriftarþjónusta sem ég hef verið að prófa undanfarnar vikur . Vöndurinn var fullkominn yfir jólin en þarna var ég þó búin að bæta við smá greni sem ég átti til . Það vantaði eitthvað fallegt á þennan tóma vegg yfir jólin svo ég ákvað að útbúa risastóran grenikrans sem mér finnst koma vel út . Járnhringurinn og greinarnar fékk í í Garðheimum og hef ég verið að bæta í hann af og til þar sem greinarnar þorna vissulega . Ég sé fyrir mér að bæta við hann nokkrum ferskum Eucalyptus greinum sem ég á í vasa núna fyrir stórt matarboð sem verður hér á Gamlársdag og hann verður sem nýr . Hringinn mun ég geyma fyrir næstu jól og verður þetta líklega jólaskraut næstu ára . Jólatréð okkar er alltaf skreytt jólaskrauti úr öllum áttum sem vekur sérstaklega gleði þeirra yngri , allskyns dýr og fuglar og fleira fallegt . Jólastjörnuna hafði ég nýlega óskað mér að eignast og fékk hana svo óvænt hjá mömmu í láni sem var hætt að nota hana ♡ / / Á Aðfangadag afhenti ég vinningshafanum í jólagjafaleiknum risastóra vinninginn og var það hún Sæunn Þórisdóttir sem hafði heppnina með sér og var að vonum alsæl .